Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: 281/2001. (XII. 26.) Korm. rendelet módosítása
Paragraph Index: 1575

12. § Az Nybr. 24. §-ának (2) bekezdése helyébe a következõ rendelkezés lép: „(2) A pénztárnak a tárgyévre vonatkozó nettó pénztári hozamrátáját, referenciahozamát, illetve az elmúlt tíz naptári év – 25. § (3) bekezdésében foglaltak szerint számított – átlagos hozamrátáját, referenciahozamát, valamint az elmúlt tíz évre vonatkozó 25. § (3) bekezdése szerinti vagyonnövekedési mutatóját a tárgyévet követõ év február 28-áig a Felügyeletnek be kell jelentenie és azt a Felügyelet március 15-éig a honlapján közzéteszi. A közzététel során a Felügyelet jelzi, hogy a tíz éves átlagos hozamráta a vagyonkezelõi teljesítményt, a vagyonnövekedési mutató pedig a pénztártagok egyéni számlájának átlagos hozamát jellemzi. Választható portfóliós rendszer mûködtetése esetén a választható portfóliókra vonatkozó nettó hozamrátákat (vagyonnövekedési mutatókat), referenciahozamokat és a portfóliók fordulónapi záró piaci értékét kell jelenteni a Felügyelet részére. A Felügyeletnek jelentett referenciahozamoknál fel kell tüntetni, hogy azok pénz- és tõkepiaci indexe(ke)n és/vagy abszolút hozammutatón alapulnak-e. Amennyiben a pénztár alapítási idõpontja miatt a fenti idõszakra a hozamráta (vagyonnövekedési mutató) nem értelmezhetõ, akkor a pénztár alapítási éve óta eltelt teljes naptári évek fenti módszerrel számított átlagos hozamát (vagyonnövekedési mutatóját) kell megjelentetni annak feltüntetésével, hogy az mely idõszak adataiból került számításra.”

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes